Тоқаев бірқатар мемлекеттің елшілерінен сенім грамоталарын қабылдады
"Тоқаев бірқатар мемлекеттің елшілерінен сенім грамоталарын қабылдады" | "https://abai.kz/post/169295"
TITLE: Тоқаев бірқатар мемлекеттің елшілерінен сенім грамоталарын қабылдады
URL: https://abai.kz/post/169295
META: "Тоқаев бірқатар мемлекеттің елшілерінен сенім грамоталарын қабылдады" | "https://abai.kz/post/169295"
DATE: 30.05.2023
AUTHOR(s): Abai.kz
TOTAL WORDS: 142
TEXT: Президент Қасым-Жомарт Тоқаев бірқатар мемлекеттің елшілерінен сенім грамоталарын қабылдады. «Ақорда» резиденциясында бес елдің төтенше және өкілетті елшілерінің Мемлекет басшысына сенім грамоталарын тапсыру рәсімі өтті. Сенім грамоталарын Пәкістан Ислам Республикасының елшісі Науман Башир Бхатти, Корея Республикасының елшісі Тэ-ик Чжо, Филиппин Республикасының елшісі Игорь Гарлит Байлен, Шри-Ланка Демократиялық Социалистік Республикасының елшісі Джанита Абейвикрема Лиянге және Ангола Республикасының елшісі Аугушту Да Сильва Кунья тапсырды. Қасым-Жомарт Тоқаев елшілерді Қазақстандағы дипломатиялық миссияларының ресми басталуымен құттықтап, екіжақты ынтымақтастықты одан әрі нығайту ісінде табыс тіледі. Сондай-ақ Президент олардың мемлекеттерінің басшыларына жүрекжарды сәлемін жолдады. – Қазақстан бейбітшілікке негізделген сыртқы саясат жүргізеді. Біз ынтымақтастыққа, соның ішінде сіздердің елдеріңізбен тығыз қарым-қатынасқа ашықпыз. Сіздердің миссияларыңыз өте табысты болады деп сенемін. Қазақстан Үкіметі мен Президент Әкімшілігі Қазақстандағы миссияларыңызға қолдау көрсету үшін қолдан келгеннің бәрін жасайды. Сіздердің елдеріңізбен ынтымақтастықты нығайта отырып, зор нәтижеге қол жеткізе аламыз деп ойлаймын, – деді Мемлекет басшысы. Сурет: t.me/aqorda_resmi Abai.kz
